cv cs ky mk ky ky kk ky bg ky ru ky tt ky en ky uk ky vep ky kk ky hbs_cyr ky hbs_cyr ky ru ky ky ky ru ky ru ky ky ky en ky lv ky mn ky ru ky ru ky ru ky ru ky ky ky bg ky ru ky ru ky ky uz ky ru ky bg ky ky ky ky ba kk ky ky ky kk ky ky ky lez ky kk ky ky ky ky ky ky ky ky ky ky ky ky ky ru ky ky kk kk ky kk ky ky ky ky ru ky ky ky ky ky ba ky ky ky ky ky ky ky ky tt tt ky bg mn ky ky ky kk ky mn ky kk ky ky ky ky ky ky ky kk ky ky ky ky kk ky mn tt ru ky ky ru ru ru ru ky ky ky ky ky ky ru ru ru ru ru ky en ru
"Асман пресс", 12.03.09 - 14-бет: •
Окурман, кимдир бирөөгө жалындуу сөздөрдү айткыңыз келсе, жүрөгүңүздү өйүгөн маселе же түшүнүксүз суроо болуп, сизди, санаага салса, анда биз менен байланышып, SMS-Асман рубрикабызга (0773) 59-30-59 жана (0543) 03-53-03 номурларына SMS жазыңыз. Мыкты деп табылган SMSке 100 сом.
Б-075. Ата-бабабыз каны менен коргоп келген жерибизди сатканды качан токтотобуз? Мадумаров келип өткөндө биздин айылдын аркы четин тажиктерге берип коюп кете берди. Ыя, балдар, ушинтип чоң болбой эле койгулачы. Үзөңгү-Кууш, Каркырадан баштап сатып отуруп эми эптеп жашап аткан Баткендин жерлерин тажик менен өзбекке соодалай баштаганыңар жакшылыкка алып барбайт.
Б-076. Исмаил Исаков кызматтын кулу экениңизди далилдедиңиз. Балаңыз үчүн америкалык база кетпесин деп чыктыңыз. Анан сизди кантип лидер деп айтабыз?! Бийликте турган кезиңизде, оппозиция Ала-Тоо аянтында митинг өткөзөбүз дешсе, сиз аскердик парад өткөрөм деп элди күлдүрдүңүз эле. Эми кантип эл кыдырып жүргөнүңүзгө таң калам.
Б-077. Кыргызстандын жалпы аялдарын 8-март калп майрамдарын чын эле куттуктайм. Башка майрамдардын баарынын себеби, негизи бар. Ушул 8-март эле, жөн эле аял болуп калганыңар үчүн гана майрам кылып алгансыңар. Ошентсе да силерди куттуктайм, ар бириңерге "чисто женский" бакыт каалайм.
Б-078. Кумтөрдүн чырын тезирээк чечсеңер боло, тонналаган алтындарыбыз кайда кетип жатат? Эч кимден карыз сурап жалдырабай эле алтыныбыз менен эле курсагыбыз ток жашасак болот. Жердин алтыны, элдин алтыны болушу керек. Кумтөрдү элге өткөрүш керек, Исабековду колдойм. Колдо бар алтындын баркы жок деген ушул, өз байлыгыбызга өзүбүз ээ боло албай жүрөбүз.
Б-079. "Эркектерди" көрдүңөрбү? "Манас" кинотеатрында болуп атат. Эми ушунча болгондон кийин кыргызча жакшы кино экен, "Октябрь" кинотеатрынан эле көргөзүшсө болмок. Баарыңарга, айрыкча эркектерге айтаарым, барып көрүп койсоңор болот. Барганыңа өкүнбөйсүңөр.
Б-080. Юрий Бобков байкени аябай сыйлайм. "Ырдайлы кыргыз ырларын" деп чыкканы эле өзүнчө сөз. Юра байке сизге чың ден соолук, чыгармачыл ийгиликтерди каалайм. Ушунуңуздан жазбай жүрө бериңиз. Дагы бир момент, кыргыздарга айтып коеюн, уялгыла уятыңар болсо, арыңар болсо намыстангыла. Эне тилиңерди унутпасаңар. Кыргызча сүйлөгөндөн уялган кыргыздарды көргөндө асып эле салгым келет.
Б-081. Саке дос, кара теке сүзүп толгондон 8-март күнү машинеңди дагы сүзүп алыптырсың. Баягы эле шайтан кыздарыңды куттуктайм деп жүрүп кабылдың да ээ. Ушуну менен үчүнчү жолу кырсыктап жатасың. Кечээ жакында эле бир Жипти сүзүп алдың эле. Машинени сатып алганда мурунку ээсин алдап кеткен жок белең, балким ал ичи ооруп сени жаман көрүп койгондур. Жоргодонбу, жолдонбу, же сен айдаган колдонбу дегендей, ушу өзүңдүн айдаганың башкача окшойт. Көп кайгырба, башың аман болсо дагы далай машине айдайсың.
Б-082. Эх Топчуке... Бир кездерде жаңы бийликти коргойм деп, тамагыңыз айрылганча кыйкырдыңыз эле, эми кулатам деп, таманыңыз айрылганча чуркап жатасызбы?!! Сакалыңыз саргайганга чейин ушинтип жүрө бересизби?! ... аябай калың экен.
Б-083. Нурчик, дайның чыкпай кетти го, Бишкекке качан келесиң? Сүйлөшкөн кызын ала качып кетиптир, ошондон бери көңүлү жок жүрөт деп айтып атышат. Кайгырба, катын картошкадан көп. Андан да жакшысын табасың, колдон келбей атса Бишкекке кел, Арабаевдин алтын кыздарынан бирди чаап берем. Эгер окуп калсаң чалып кой мага. Ушул гезитти окуп тур, мен буга дайыма смс жазып турам.
Б-084. Апа, Назира эже, карындашым, силерди 8-март майрамыңар менен куттуктайм. Самара сени дагы куттуктайм. 8-март күнү аба ырайы жаман бузулду го ыя? Силердин, айрыкча Самара сенин кыялың так ушундай да, бирде куйкалап ысып күн тийип, кайра тез эле бороон-чапкын болуп кар жаап кирет. Ушундай кыялга, погодага чыдаган мен кыйын экенмин. Кийин балдарыбыз кантип чыдайт болду экен же аларга энелик кылып башкача мамиле кыласыңбы? Тамаша алтыным, сенин кыялың сонун эле, жөн эле кээде мага эркелеп койгонуң болбосо.
Б-085. Кечээ бийлик менен оппозиция сүйлөштү. Же бир ушунусунан пайда чыксачы? Калп эле өзүлөрү ачык эле айтып моюндарына алып атпайбы "видимость создавать" этип коелу деп. Экөөңөр эки жакта жыргап жүрө бергиле. Бер жактагы карапайым элди ойлогон эч кимиңер жоксуңар, биздин акимден башка.
Б-086. Нурзат 12-март туулган күнүң менен куттуктайм. Жолдошуң экөөңөр бактылуу болгула. Артыңарды бала, алдыңарды мал бассын. Алдыга койгон ой-максаттарыңардын баары ишке ашуусуна тилектешпиз. Биздин группадан биринчи үй-бүлө курган студент сен болдуң, эми башка кыздарыбызга лекциялардыңдан окуп тур.
Б-087. Бабыр Жээнбеков Садыр Жапаровдун байкесинен эмнеге акча алганын жазып койгулачы, байболгурлар.
Б-088. Жазгы суук жандан өтөт деген чын экен, короодогу суубуз кышы бою тоңгон эмес эле, 8-мартта кашайып тоңуп калыптыр. Жазгы суукпу же аялдардын мүнөзүбү билбей калдым.
Б-089. Биздин айылга БЭКчилер келип агитация кылып, айылдын атамандары менен договор түзүшүптүр. Революцияны колдойбуз, элди алып чыгып беребиз деп. Азып оппозицияда акча да бар экен. Ошон үчүн чамынып жүрүшөт да. Биздин айылга эле үч киши шайлап, ар бирине төрт миң сомдон берип кетишиптир. Жакшылап уюштуруп беригиле.
Б-090. Нарындык кыздар менен таанышам, эгер жактырып калсам баш кошууга даярмын. Өзүм 23 жаштамын. Бишкекте университеттерде окуган кыздар болсо чалгыла. Маяк бермей жок. Андан көрө смс жазгыла. Өткөндө кечке маяк берип атып тажатып бүтүштү.
Б-091. Нурлан Шабаня, милицияга жумушка киришиң менен куттуктайм. Менттер деп жаман көрчү элең, эми минтип өзүң мент болуп калдыңбы? Маладец, мент болгон жаман эмес, айылда келиндерди аңдып жаткандан көрө бандиттерди аңдып жүргөн жакшы да. Бирок наглый мент болбо, антсең лично өзүм арматура менен башка чаап кетем.
Б-092. КТРге Эшимканов келгенде бир аз жылыштар болот го, эми жыргап КТР эле көрүп калабыз го дедим эле. Таш балээнинби, баягы кытыраган, кыбыраган КТР ошол бойдон калды. Эшимканов гезиттен башкага алы деле келбейт окшойт. Эптеп бирдеме кылган болот, же анысы окшошсочу. Балким КТРге көп акча керектир, ансыз болбойттур. Ооба, бирок көп акча көп кишиге керек, баарына керек. Анан кантип идеология болсун, баарыбыз орустун, жарымыбыз, казактын, жарымыбыз өзбектин телерадиолорун угуп-көрүп отурсак.
Б-093. Азыр дем алган абадан башкасынын барына салык салып коюшуп, колдорун мурдуларына салып, мораторий жарыялап отуруп калышты. Менин бир сунушум бар, мынча болду Ысык-Көлгө түшкөндөрү үчүн деле салык салып коюшса болмок. Бир саатына НДС менен 25 эле сом деп. Бизге көлдүктөргө сонун болмок.
Б-094. "Кыргыз элитасы" деген концертке анча-мынча элита эместер деле барган турбайбы. Мен деле барсам болмок экен.
Б-095. 11-мартта кимдин туулган күнү болсо баарын куттуктайм. Анткени 11-март биздин туулган күнүбүз. Баарыңар бактылуу болгула. Жаштар сүйгөнүңөргө жеткиле, улуулар уул-кыздарыңардын убайын көргүлө.
Б-096. Гезиттер жаман кымбаттап кетти. Кризис деп башкалары арзандап атса гезитчилер тетири кетишти го. Же кризис жөнүндө окуйлу деп элдер көп спрос кылып койсо эле кымбаттатып иесиңерби? Бир жумага мурда 60 сомго эле көп гезиттерди алчу элем, азыр ал акырындан көбөйүп отуруп 90 сомго жетип кетиптир. Карасам баягы эле гезиттер. Спекулянттар пайда таап атышкан жокпу? Баардык редакциялар ойлонуп карап көргүлөчү.
Б-097. Саламаттыкты сактоо министрине, билим берүү министрине смс аркылуу расмий арыз менен кайрылам. Студенттердин поликлиникасын бир тартипке келтирбесеңер болбой калды. Айлыгы аз экен, нормальный врачтар биякта иштебейт экен. Эптеп-септеген врачтар эптеп-септеп иштеп атышат. Жаштардын, айрыкча студенттердин ден соолугун карабасаңар болбойт да. Эмкиде барганда түзүк мамиле жасабай, керек болсо силер үчүн кичинекей айлык алып иштеп атабыз деп кайра бизге доомат кое турган болсо, студенттер да чырдайбыз.
КТУ, КАУнун студенттери. № 2 жатакананын балдары
Б-098. 8-мартты мурда жакшы көрчүмүн, шылтоолоп кыздарды куттуктап конокко чакырып, беттеринен өөп алчубуз отуруштан. Музыка, вино менен жыргал экен ошол күн, арзан да болчу. Азыр кыздар кафе-ресторан, алтындан башканы сүйлөбөй калышыптыр. Же менин кызым мени сынап атат же мен бир дурага туш болуп калгам. Биякта кризис болуп атса асмиандын башын айтып таарынат тим эле. Ушул жылдан баштап 8-март мага жакпаган майрамга айланат окшойт. Сонун болуп турган погодасы да бузулат кычашып.
Б-099. Азамат, сага чоң рахмат, мен сенден ушуну күткөн эмесмин. Мен эми сен үчүн баарына даярмын. Сен үчүн гана жашайм. Сенин мага кылган мамилең, эрдигиңди ичимде сактасам деле болмок, бирок мен анте албайм, ошон үчүн бүт Кыргызстанга айткым келип смс жазып атам. Жигит деген сендей болушу керек, сендей боло албаса жок болушу керек.
Б-100. Эски жана жаңы революционерлер, камдана бергиле. 24-март келатат, майрамдайбыз.
Б-101. Эптеп 8-март да өттү. Бул жолу банкрот болдум. Ж. эжеге торт-морт, гүл-сүл алып барсам, конокко кетип калыптыр. Тортту го жеп алдык, гүл турат.
Бир жашка чыгып "Асманым",
Там-туң баскан бала экен.
Баладай тили бал экен.
Баладай ниети таза экен
Балбылдап турган чагы экен.
Ал баланын багы экен.
Асмандан келген кубат нур,
Ал балага дары экен.
Адилдик - башкы урааны,
Ата-Журт - анын жаны экен.
Ак бата алып ападан,
Ак сүйлөп, жазып жатыптыр.
Калп сөздү жазып бөөдөдөн,
Ар кандай сөздөн адамды
Бир тууган элге жагыптыр.
Ааламдан алып кубат нур,
Жүрө бер "Асман" элиңдин,
Адал ниет, акт илек,
Жакшы күнгө бара бер,
Анык элдик гезит бол,
Лариса, сиңдим, ак маңдай
Жүзүң жаркып ак таңдай.
Ар бириң тийип ак шамдай!!!
► Бул айылда негизинен кыргыз гезиттери
электрондук тиркеме түрүндө жарыяланат.
► Архивге, емейлге жана редакцияга шилтемелер
ошол гезиттин башбарагында берилген.
► Жеке макала жарыялоого буйрутмалар кабыл алынат.
► На сайте публикуются в основном кыргызскоязычные газеты в виде электронных подшивок данных газет.
► Ссылки на архивы, емейл и данные о редакции
указаны на главной странице конкретной газеты.
► Принимаются заказы на публикацию частных статей.
Алган материалга шилтеме бериңиз!
◄ © J.Janyzak, Kyrgyzstan ►
Ссылки на взятые статьи обязательны!